

**Izveštaj o urađenom domaćem zadatku – SE201**

**Domaći zadatak br.1**

**Školska godina:** 2020/2021

**Ime i prezime:** Dušan Stanković

**Broj indeksa:** 3611

**Domaći zadatak:** Izaberite problem (sa spiska ili samostalnu ideju) za koji bi želeli da razvijete softverski sistem. Najviše 2 studenata mogu da rade istu temu, ali spisak funkcionalnosti sistema mora da se razlikuje. Dajte detalje sistema koje planirate da razvijete. Za razvoj tog sistema, definišite odgovarajući model softverskog procesa i dajte opis svake od planiranih aktivnosti. Definišite očekivane rezultate svake od navedenih aktivnosti. Pri izboru i definisanju sistema, imajte u vidu da će te i u narednim zadacima koristiti ovaj opis, te ga sačinite dovoljno detaljno, kako bi vam bio olakšan rad i u ostalim domaćim zadacima. Sistem kreirajte potpuno samostalno i ni jedan drugi student ne sme da ga koristi, ili da ima vrlo sličan primer (onda se diskvalifikuju oba zadatka).

**Opis sistema:** Sistem koji ću projektovati na predmetu SE201 je sistem koji omogućava efikasniji rad timova kao i upravljanje i dodeljivanje zadataka menadžerima ili rukovodiocima projekata.

Sistem treba da bude lak i pregledan za upotrebu, kako administratorima tako i korisnicima. Radi se o modifikovanoj verziji ToDo liste, gde administratora predstavlja rukovodilac, ili više upravljača projekta koji dodaju i raspoređuju zadatke po timovima kao i mogućnost individualnog dodeljivanja zadataka zaposlenima.

Sistem se sastoji iz sinhronizovane mobilne i web aplikacije što bi omogućilo blagovremeno ažuriranje obavljenih zadataka od strane korisnika kao i dodavanje od strane administratora, ali takođe i olakšalo kreiranje novih zadataka u situacijama gde je to što pre neophodno, a inače ne bi bilo moguće zbog nedostupnosti računara usled nekih neiščekivanih problema ili zakašnjenja.

**Korisnik** na svojoj strani aplikacije ima uređen interfejs sa kategorijski raspoređenim zadacima, rokovima za izradu i isporuku, pri odabiru zadatka, otvara se prozor sa detaljnijim opisom, napomenama, ostalim članovima zaduženim za taj zadatak, mesto za ispisivanje poruke upravljaču koji je postavio zadatak, dodatnim informacijama, materijalima u prilogu, kao i indikator procenta izvršenja zadataka, ako je zadatak podeljen u više podzataka, u kom slučaju se pojavljiuje checklista na osnovu koje se dobija procenat izvršenja zadatka.

**Administrator** na svojoj strani ima mogućnost dodavanja zadataka korisnicima individualno ili po grupama, koje takođe može kreirati i po njima raspoređivati zaposlene. Interfejs aplikacije administratora treba biti sličnog izgleda kao kod korisničkog samo sa drugačijim funkcionalostima, te administrator takođe ima uvid u procenat izvršenja ako je zadatak podeljen na podsekcije, kao i prozor sa postavljenim pitanjima u vezi zadataka od strane korisnika, i polje za unos odgovora na isti. Interfejs ove sekcije bi izgledao slično prosečnoj aplikaciji ili sajtu za pisanje mejlova.

**Model softverskog procesa:** Za ovaj sistem bih koristio model inkrementalnog razvoja, jer on sadrži ključne elemente koji moraju postojati (to su elementi koje sam malo pre nabrojao u opisu sistema), te bi se nakon nekog vremena upotrebe nadoknađivale ili modifikovale određene funkcionalnosti, što je i jedan od glavnih razloga postojanja dela za postavljanje pitanja i primedbi administratorima projekta, koji mogu da sumiraju primedbe i predloge zaposlenih, te podnesu zahtev za doradu druge verzije aplikacije, što bi stvorilo drugi inkrement razvoja,taj proces bi se ponavljao u određenim vremenskim intervalima, tako da je taj tip razvoja najpogodniji za jedan ovakav sistem.